CELEX: 62019TN0103
Language: bg
Date: 2019-02-20 00:00:00
Title: Дело T-103/19: Жалба, подадена на 20 февруари 2019 г. — Mende Omalanga/Съвет

15.4.2019   
            
            
               BG
            
            
               Официален вестник на Европейския съюз
            
            
               C 139/84
            
         
      Жалба, подадена на 20 февруари 2019 г. — Mende Omalanga/Съвет
      (Дело T-103/19)
      (2019/C 139/85)
      Език на производството: френски
      
         Страни
      
      
         Жалбоподател: Lambert Mende Omalanga (Киншаса, Демократична република Конго) (представители: T. Bontinck, P. De Wolf, M. Forgeois и A. Guillerme, avocats)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени Решение (ОВППС) 2018/1940 на Съвета от 10 декември 2018 г. в частта, в която запазва името на жалбоподателя под № 11 в приложение II към Решение 2010/788/ОВППС,
               
            
                  —
               
               
                  да отмени Регламент за изпълнение (ЕС) 2018/1931 на Съвета от 10 декември 2018 г. в частта, в която запазва името на жалбоподателя под № 11 в приложение Iа към Регламент (ЕО) № 1183/2005,
               
            
                  —
               
               
                  да установи незаконосъобразността на разпоредбите на член 3, параграф 2, буква a) от Решение 2010/788/ОВППС и на член 2б, параграф 1, буква а) от Регламент (ЕО) 1183/2005/ЕО,
               
            
                  —
               
               
                  да осъди Съвета да заплати съдебните разноски.
               
            
         Основания и основни доводи
      
      Жалбоподателят изтъква в подкрепа на жалбата си четири основания.
      
                  1.
               
               
                  Първо основание: нарушение на правото на защита, включително нарушение на задължението за мотивиране с оглед на обосноваване на мерките и осигуряване на ефективна съдебна защита, както и нарушение на правото на изслушване.
               
            
                  2.
               
               
                  Второ основание: явна грешка в преценката относно участието на жалбоподателя в действия, възпрепятстващи постигането на консенсусно и мирно решение за провеждането на избори в Демократична република Конго.
               
            
                  3.
               
               
                  Трето основание: нарушение на правото на личен живот и на принципа на пропорционалност.
               
            
                  4.
               
               
                  Четвърто основание: неприложимост на разпоредбите на член 3, параграф 2, буква а) от Решение 2010/788/ОВППС на Съвета от 20 декември 2010 година относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 2010 г., стр. 30) и на член 2б, параграф 1, буква а) от Регламент (ЕО) № 1183/2005 на Съвета от 18 юли 2005 година за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 193, 2005 г., стр. 1; Специално издание на български език, 2007 г., глава 18, том 4, стр. 3). В това отношение жалбоподателят твърди, че правният критерий, който посочените членове установяват и на който е основано включването на името му във въпросните списъци, нарушава принципа на предвидимост на актовете на Съюза и принципа на пропорционалност, тъй като предоставя на Съвета право на произволна и дискреционна преценка.